als_Latn dik_Latn sag_Latn
Pas gjithë javës së lodhshme gjithçka presim është gjumi i fundjavës, për të cilin edhe pse jo pak herë kemi dëgjuar të na thonë se nuk është i shëndetshëm, na shijon kaq shumë. Por studimet e fundit duket se janë në anën tone dhe po kanë bërë kërkimin më fantastik që do donim të dëgjonim. Gjumi i gjatë i fundjavës, jo vetëm që nuk ka asnjë disavantazh por na bën dhe mirë për shëndetin.
Rezultatet e studimit, të publikuara tek “Sleep” tregojnë se studimi i tyre është bazuar tek indeksi i masës trupore, (BMI) i cili ndikon ndjeshëm tek sëmundjet e zemrës, obeziteti dhe 2 tipet e diabetit.
Sipas tyre, një mesatare e njerëzve të cilit gjatë javës flenë me pak por e kompesojnë gjatë fundjavës kanë (BMI) më të vogël krahasuar me ata të cilët kanë defiçite gjumi dhe nuk i zëvendësojnë ato.
Pra një gjumë i mirë dhe më i gjatë gjatë fundjavës do t’i bëjë nder shëndetit tuaj. Përveçse është rregullator shumë i mirë i metabolizmit, nëse mësoheni me këtë stil jetese është e sigurtë që do të prireni më tepër drejt rutinës më të shëndetshme ditore. Gjithashtu, ajo që më pak prisnim është rreziku i reduktuar i obezitetit dhe i problemeve kardiake. Kështu që nëse të paktën fundjavave, do ta harrojmë alarmin dhe të flemë gjatë, përveçse të lumtur do të jemi edhe më të shëndetshëm./
als_Latn als_Latn als_Latn als_Latn